joelniklaus/EU_Wikipedias huggingface dataset:
Järvikylä (Nakkila)

Järvikylä on Nakkilassa, Leistilänjärven luoteispäässä sijaitseva kylä. Se sijaitsee noin 11 kilometrin päässä kunnan keskustasta. Kylän postinumero on 29280 ja sen rakennuskanta koostuu yksinomaan omakotitaloista sekä maatiloista. Jatkosodan alkuaikoina Järvikylä joutui oudon pommituksen kohteeksi, kun Neuvostoliiton pommikoneet toteuttivat täällä ainoan Satakunnan alueelle kohdistuneen ilmapommituksen. Pommituksen syyksi epäiltiin erehdystä.

Lähteet

Nakkilan kylät
Kreikan ja Suomen suhteet

Kreikan ja Suomen suhteet alkoivat Kreikan tasavallan ja Suomen valtion välillä 5. tammikuuta 1918, Kreikan ollessa yksi ensimmäisistä maista jotka tunnustivat Suomen itsenäisyyden. Suomen suurlähetystö on ollut Ateenassa 1. helmikuuta 1977 alkaen ja Kreikan suurlähetystö on Helsingissä. Molemmat maat ovat Euroopan unionin jäseniä.
Ranskan ja Suomen suhteet

Ranskan ja Suomen suhteet alkoivat Ranskan ollessa yksi ensimmäisistä maista jotka tunnustivat Suomen itsenäisyyden 4. tammikuuta 1918; diplomaattisuhteet solmittiin 24. tammikuuta 1918. Suomen suurlähetystö sijaitsee Pariisissa ja Ranskan suurlähetystö Helsingissä. Molemmat maat ovat Euroopan unionin jäseniä.

Vuonna 2005 BBC World Service kyseli suomalaisten mielipidettä ranskalaisista. 48 prosentilla suomalaisista oli myönteinen käsitys ranskalaisista, 26 prosentilla kielteinen.

Ranskassa asuu noin 6000 suomalaista.

Suomen kahdenväliset suhteet
Ranskan kahdenväliset suhteet
Espanjan ja Suomen suhteet

Espanjan ja Suomen suhteet alkoivat Espanjan tunnustettua Suomen itsenäisyyden 21. helmikuuta 1918. Diplomaattisuhteet solmittiin 16. elokuuta 1918. Suomen suurlähetystö sijaitsee Madridissa ja Espanjan suurlähetystö Helsingissä. Molemmat maat ovat Euroopan unionin sekä Taloudellisen yhteistyön ja kehityksen järjestön jäseniä.

Edeltävä historia 
Ruotsin armeijassa suomalaiset taistelivat espanjalaisia vastaan Kolmikymmenvuotisessa sodassa.

Espanjan sisällissota 
Espanjan sisällissodan aikana Suomi siirsi suurlähetystönsä Madridista Lissaboniin Portugaliin vuonna 1936 välttääkseen taistelut. Suomalaisia osallistui Kansainvälisten prikaatien sotatoimiin Espanjan toisen tasavallan puolella. Francisco Francon voiton jälkeen Suomi tunnusti Espanjan uuden hallinnon 31. maaliskuuta 1939.

Toinen maailmansota 
Molemmat maat ylläpitivät diplomaattisuhteet toisen maailmansodan läpi, mutta suurlähettiläitä ei ollut nimitetty. Vuonna 1955 diplomaattisuhteet normalisoituivat vakituisten suurlähettiläiden nimityksen kera.

Korkean tason vierailut 
Vuonna 1978 Presidentti Urho Kekkonen oli ensimmäinen suomalainen valtionpäämies joka teki virallisen vierailun Espanjassa. Heinäkuussa 1989 Juan Carlos I teki ensimmäisen ja ainoan vierailunsa Suomeen.

Euroopan unioni 
Espanja liittyi Euroopan unioniin vuonna 1986. Suomi liittyi 1. tammikuuta 1995.

Turismi
Historiallisesti Espanja on ollut suomalaisille merkittävä matkailukohde satojen tuhansien suomalaisten matkustaessa sinne vuosittain.

Kauppasuhteet 
Suomi vie Espanjaan paperia, pahvia, koneita ja kemianteollisuuden tuotteita. Espanja puolestaan tarjoaa liikennevälineita, rautaa, terästä, hedelmiä ja vihanneksia.

Suomen kahdenväliset suhteet
Espanjan kahdenväliset suhteet
Italian ja Suomen suhteet

Italian ja Suomen suhteet alkoivat maiden solmittua diplomaattisuhteet 6. syyskuuta 1919. Suomen suurlähetystö sijaitsee Roomassa ja Italian suurlähetystö Helsingissä. Molemmat maat ovat Euroopan unionin, Euroopan neuvoston ja Euroopan turvallisuus- ja yhteistyöjärjestön jäseniä.

Korkean tason vierailut
Vuonna 2002 Italian pääministeri Mario Monti vieraili Suomessa. Isäntänä oli Suomen pääministeri Jyrki Katainen.

Suomen kahdenväliset suhteet
Italian kahdenväliset suhteet
Kauppakeskus Veska

Kauppakeskus Veska on Pirkkalassa Partolan kunnanosassa sijaitseva kauppakeskus. Sen alkuperäinen osa on valmistunut vuonna 2003 ja laajennusosa alkuvuodesta 2017. Laajennusosan valmistuttua alkuperäisessä osassa toteutettiin remontti, joka valmistui marraskuussa 2018. Veskassa on kaksi kerrosta ja siellä on yli 30 erilaista liikettä. Kauppakeskuksen viereen on kaavailtu myös hotellia, jonka rakentaminen tullaan aloittamaan aikaisintaan vuoden 2020 aikana.

Liikkeet ja palvelut

Kodintarvike- ja rautakaupat
Iittala Outlet
Isku
Jysk
Kvik
Lankaliike Villa Pallo

Eläinliikkeet
Peten Koiratarvike

Liikunta ja hyvinvointiliikkeet
Fysiotoma
HDC Finland
HopLop
Hyve
Vocatum
Jersey53
MyFascia

Vaate ja urheiluliikkeet
Click Shoes
Dressmann
H&M
Jack&Jones
KappAhl
Ripsi ja kynsistudio B
Vero Moda

Ravintolat
Burger King
Fire Wok
Itsudemo
Ninan keittiö
Subway
Ståhlberg Kahvila

Muut palvelut
Kapsäkki
Pirkkalan kunta

Lähteet

Pirkkalan rakennukset ja rakennelmat
Suomen kauppakeskukset
Khalistan-liike

Khalistan-liike on Punjabin alueella 1970-luvun alussa noussut pyrkimys perustaa sikheille oma itsenäinen valtio. Sitä on tavoiteltu sotilaallisesti ja diplomaattisesti. Sen alue koostuisi nykyisistä Punjabin maakunnista Intiassa ja Pakistanissa sekä joskus niitä ympäröivistä alueista Haryana, Himachal Pradesh ja osa Jammun ja Kashmirin liittoterritoriosta Intiassa ja Khyber Pakhtunkhwa, Balochistan ja Sindh Pakistanissa.

Vuonna 1984 Indira Gandhin johtama operaatio Sininen tähti kukisti sikhien kapinan.  Akali Dal -puolue kannatti Khalistanin valtion perustamista vuosina 1980–1992.

Lähteet

Aiheesta muualla 

Intian historia
Pakistanin historia
Sikhiläisyys
PGF/TikZ

PGF/TikZ on yhdistelmä kahdesta ohjelmointikielestä, joilla voidaan tuottaa vektorigrafiikkaa, kuten teknisiä havainnollistuksia ja piirrustuksia geometrisesta/algebrallisesta kuvauksesta. Yleisimpiä piirrettäviä kuvioita ovat piste, viiva, nuoli, polku, ympyrä, ellipsi ja monikulmio. PGF on matalan tason kieli, kun taas TikZ on kokoelma korkeamman tason makroja PGF-kielen käyttämiseksi. Korkeamman tason PGF- ja TikZ-käskyt annetaan TeX makroina, mutta toisin kuin PSTricks-merkinnän tapauksessa, PGF/TikZ grafiikka on kuvailtu kielellä, joka muistuttaa MetaPost-merkintää. Till Tantau on suunnitellut PGF- ja TikZ-kielet. Hän on myös pääkehittäjä ainoalle tunnetulle PGF- ja TikZ-tulkille, joka on kirjoitettu TeX-kielellä. PGF on lyhenne sanoista "Portable Graphics Format". TikZ on rekursiivinen akronyymi sanoista "TikZ ist kein Zeichenprogramm" (saksankielinen fraasi "TikZ ei ole piirto-ohjelma") ja julkaistiin PGF-versiossa 0.95.

Oliopohjaiset ohjelmointikielet
Muddle Lilius

Suzanne ”Muddle” Benedikta Irmelin Lilius (s. 1958 Hanko) on suomalainen taiteilija, tutkija ja kirjailija. Lilius on opiskellut Pariisissa ja tutkinut Afrikan sarven kirjallisuutta, kulttuuria, kieliä ja niiden lingvistiikkaa.

Muddle Liliuksen vanhemmat ovat taiteilija ja kirjoittaja Carl-Gustaf Lilius ja kirjailija Irmelin Sandman Lilius.

Merikäärme 

Muddle Liliuksen julkinen veistos Merikäärme paljastettiin Hangon Vuorikadulla vuonna 1999. Teoksen toisinto hankittiin Salon Anisten päiväkodin pihalle vuonna 2009; Salossa veistoksen nimi on Vesilohikäärme. Veistos on Kurun mustaa dioriittia. Veistoksen toteuttamisessa olivat Liliuksen lisäksi mukana mittapiirustuksen tehnyt Kristian Kober ja kivenveistäjä Heikki Räsänen.

Veistos perustuu Liliuksen samannimiseen lastenkirjaan.

Teoksia

Lähteet 

Suomalaiset lasten- ja nuortenkirjailijat
Vuonna 1958 syntyneet
Elävät henkilöt
Suomalaiset tieteilijät
Oneidan kieli

Oneidan kieli (oneidaksi Onʌyotaʔa꞉ka, "pystyn kiven kansa") on irokeeseihin kuuluvien oneidojen puhuma irokeesikieli. Kieltä puhutaan Yhdysvaltain New Yorkin ja Wisconsinin osavaltiossa sekä Kanadan Ontarion provinssissa. Kieli on äärimmäisen uhanalainen: Ethnologue raportoi 67 puhujasta, joista 55 asuu Kanadassa ja 12 Yhdysvalloissa. Kaikki puhujat ovat vanhuksia ja puhujamäärä vähenee nopeasti; lisäksi kaikki kielen puhujat osaavat myös englantia. Kieli on kuolemaisillaan sukupuuttoon, mutta on perustettu erilaisia hankkeita sen elvyttämiseksi.

Kielellä ei ole vähäisen puhujamääränsä vuoksi juurikaan sisäisiä murre-eroja.

Fonologia 
Oneidan kielessä on kuusi vokaalifoneemia: tavalliset /i/, /e/, /o/, /a/ sekä nasaaliset /ũ/ (kirjoituksessa ⟨u⟩) ja /ə̃/ (kirjoituksessa ⟨ʌ⟩). Kielessä on myös useita diftongeja. Konsonanttifoneemeja on 11; kielen erikoisuus on bilabiaalisten foneemien (m, p) puuttuminen.

Morfologia 
Muiden irokeesikielten tavoin oneida on polysynteettinen ja agglutinoiva kieli.

Aakkoset

Numerot yhdestä kymmeneen 
 1 — úskah
 2 — téken
 3 — áhsʌ
 4 — kayé
 5 — wisk
 6 — yá•yahk
 7 — tsya•ták
 8 — tékluˀ
 9 — wá•tlu
 10 — oye•lí

Irokeesikielet
Itävallan ja Suomen suhteet

Itävallan ja Suomen suhteet alkoivat Itävallan tasavallan ja Suomen valtion välillä 29. maaliskuuta 1949. Suomen suurlähetystö sijaitsee Wienissä ja Itävallan suurlähetystö Helsingissä. Molemmat maat ovat Euroopan unionin jäseniä.

Ensimmäinen maailmansota 
Ensimmäisessä maailmansodassa Itävalta-Unkari ja Suomi olivat aluksi vastakkaisilla puolilla, mutta myöhemmin Itävalta-Unkarin kanssa liittoutunut Saksa osallistui Suomen sisällissotaan hallituksen puolella. Sodan päätyttyä Itävalta-Unkari tunnusti Suomen itsenäisyyden.

Ensimmäisen maailmansodan jälkeen 
Kun Itävalta-Unkari hajosi ensimmäisen maailmansodan jälkeen, Itävallasta tuli Suomen vastinpari suhteissa. Toisessa maailmansodassa Lapissa taisteli itävaltalaisia joukkoja aluksi Suomen liittolaisina. Myöhemmin syttyi Lapin sota, jossa saksalaiset ja itävaltalaiset sotilaat tuhosivat suuren osan Lappia.

Sekä Itävalta että Suomi liittyivät Euroopan unioniin 1. tammikuuta 1995.

Suomen kahdenväliset suhteet
Itävallan kahdenväliset suhteet
Kroatian ja Suomen suhteet

Kroatian ja Suomen suhteet alkoivat Kroatian tasavallan ja Suomen valtion välillä 19. helmikuuta 1992. Suomi oli tunnustanut Kroatian itsenäisyyden jo 17. helmikuuta. Suomen suurlähetystö sijaitsee Zagrebissa ja Kroatian suurlähetystö Helsingissä. Molemmat maat ovat Euroopan unionin jäseniä.

Euroopan unioni 
Suomi liittyi Euroopan unioniin 1. tammikuuta 1995, Kroatia 1. heinäkuuta 2013.

Suomen kahdenväliset suhteet
Kroatian kahdenväliset suhteet
S. I. Hayakawa

Samuel Ichiye Hayakawa (18. heinäkuuta 1906 Vancouver, Brittiläinen Kolumbia – 27. helmikuuta 1992 Greenbrae, Kalifornia) oli kanadalaissyntyinen yhdysvaltalainen akateemikko ja republikaanisen puolueen poliitikko. Uransa aikana Hayakawa toimi San Franciscon osavaltionyliopiston rehtorina, sekä Yhdysvaltain senaattorina Kaliforniasta vuosina 1977–1983.

Senaattorina Hayakawa vastusti Panaman kanavan luovuttamista Panamalle. Lisäksi hän puolusti Franklin D. Rooseveltin hallinnon päätöstä internoida japanilaisperäisiä yhdysvaltalaisia toisen maailmansodan aikana. Etniselta taustaltaan Hayakawa oli itse amerikanjapanilainen.

Lähteet

Viitteet

Aiheesta muualla 

Yhdysvaltain senaatin jäsenet
Yhdysvaltalaiset republikaanipoliitikot
Amerikankanadalaiset
Amerikanjapanilaiset
Vuonna 1906 syntyneet
Vuonna 1992 kuolleet
Kalifornialaiset poliitikot
Suomen ja Venäjän suhteet

Suomen ja Venäjän suhteet ovat jatkuneet satojen vuosien ajan 1700-luvun Venäjän ja Ruotsin välisistä sodista suuriruhtinaskunnan ja personaaliunionin hajoamisen sekä Suomen itsenäistymisen ajan halki tähän päivään. Suomella on suurlähetystö Moskovassa ja Venäjällä on suurlähetystö Helsingissä.

Suomen ja Venäjän rajalla on yhdeksän kansainvälistä rajanylityspaikkaa. Vuonna 2017 rajan ylitti noin 9 miljoonaa ihmistä.

Suomi vuokrasi Venäjältä vuonna 1962 Saimaan kanavan Venäjän puoleisen osan ja siihen kuuluvat alueet vuoteen 2013 asti. Uusi 50 vuoden sopimus astui voimaan vuonna 2012.

Vuonna 1992 Suomi ja Venäjä solmivat sopimuksen yhteistyöstä toisen maailmansodan seurauksena Venäjällä kaatuneiden suomalaisten ja Suomessa kaatuneiden venäläisten sotilaiden muiston vaalimisesta. Suomessa on noin 90 venäläisen sotilaan hautapaikat.

Katso myös 

 Suomen venäläiset
 venäjänsuomalaiset
 Suomi–Venäjä-Seura
 naapuruussopimus
 Karjala-kysymys

Lähteet
Valvillan tehdasmuseo

Valvillan tehdasmuseo on Hyvinkäällä vanhan villatehtaan puiston palokalustorakennuksessa sijaitseva tehdasmuseo, joka käsittelee villateollisuuden historiaa Hyvinkäällä. Hyvinkää oli Suomen merkittävimmän villateollisuuden kotipaikka vuodesta 1892 alkaen, jolloin Ossian Donner perusti Hyvinkäälle villakehräämön. Kehräys jatkui paikkakunnalla vuoteen 1991 asti, jolloin museolle nimensä antanut Valvilla oy teki konkurssin.

Museo on perustettu vuonna 1981 ja Valvilla Oy:n konkurssin jälkeen se siirtyi Hyvinkään kaupungille. 

Museon näyttelyyn kuuluu kehruukoneita, valokuvia, kangasmallikirja-arkistoja ja teollisuusarkistoja.

Valvillan tehdasmuseon lisäksi Hyvinkäällä sijaitsee myös Villateollisuuden muistomerkki, joka sijaitsee tehtaan ja museon lähellä Donnerinpuistossa. Muistomerkki on obeliski, joka pystytettiin vuonna 1956 tehtaan työntekijöiden ja virkailijoiden aloitteesta.

Lähteet

Aiheesta muualla 
 
 
 

 Hyvinkään historia
 Hyvinkään museot
Hitsaajat (Hyvinkää)

Hitsaajat eli Nosturin hitsaajat työssään on Mauno Oittisen suunnittelema vuonna 1962 valmistunut patsas, joka sijaitsee Hyvinkään keskustassa Kirjastoaukiolla. Patsas kuuluu Hyvinkään tunnetuimpiin ja se esittää kolmea satamanosturia hitsaavaa henkilöä. Patsaan lahjoitti Hyvinkään kaupungille Kone Oy elokuussa 1963. Patsaan juurella olevat kukat ovat punaisia ja keltaisia, symboloiden hitsauksessa keskeistä tulta. Patsaan korkeus on n. 6,5 metriä ja se on valmistettu pronssista. 

Patsas sijaitsi alun perin nykyisen Jussintorin liikerakennuksen kohdalla noin sata metriä länteen sen nykyisestä sijainnista.

Katso myös 
 Luettelo Hyvinkään julkisista taideteoksista ja muistomerkeistä

Lähteet

 Hyvinkään taideteokset ja muistomerkit
Villateollisuuden muistomerkki

Villateollisuuden muistomerkki tai Donnerin obeliski on Hyvinkään Donnerinpuistossa sijaitseva tehtailija Ossian Donnerin muistoksi pystytetty punagraniittinen obeliski, joka on noin 14 metriä korkea. Obeliskin ja sen viereisen suihkulähteen on suunnitellut Jarl Eklund. Se kuuluu Suomen harvoihin obeliskeihin ja aloitteen sen pystyttämiseksi tekivät Hyvinkään villakehräämön työntekijät ja virkailijat. Muistomerkki pystytettiin vuonna 1956. Siinä on pronssinen Ossian Donnerin rintakuva ja seuraavat tekstit:

”Vuoden 1892 maaliskuussa perusti Ossian Donner Hyvinkäälle pienen villakehräämön, josta hän kehitti suuren teollisuuslaitoksen. Patsas on pystytetty aloiterohkeuden ja tulevaisuuden uskon kunniaksi.””Tämä muistomerkki on syntynyt Yhtyneet villatehtaat Oy:n työntekijäin ja virkailijoiden aloitteesta, Yhtiö on pystyttänyt patsaan vuonna 1956 ja lahjoittanut sen Hyvinkään kauppalalle"”Detta minnesmärke har tillkommit genom ett initiativ av arbetare och tjänstemän vid De Förenade Yllebarikerna Ab.  Bolaget har år 1956 låtit resa monumentet och donerat det till Hyvinge köping.”''

Obeliskin ja suihkulähteen lisäksi Donnerinpuistossa sijaitsee Terho Sakin suunnittelema Veteraanikivi, joka kunnioittaa talvisotaan ja jatkosotaan lähteneitä.

Donnerin obeliski kunnostetaan kesään 2023 mennessä Hyvinkään kaupunginmuseon ohjauksessa. Sen kirjaimet kunnostetaan ja pinta ja saumat puhdistetaan.

Lähteet

Hyvinkään taideteokset ja muistomerkit
Suomen obeliskit
Carl Johan Mauritz Nymander

Carl Johan Mauritz Nymander (9. tammikuuta 1797 Pietari – 1. helmikuuta 1856 Ykspää, Viipurin pitäjä) oli Venäjän keisarillisessa armeijassa palvellut suomalainen kenraalimajuri ja valtioneuvos.
 
Nymanderin vanhemmat olivat  Pietarin suomalaisen seurakunnan kanttori, tilanomistaja Johan Nymander ja Helena Löfman ja puoliso vuodesta 1821 Hedvig Charlotta Wilhelmina Blåfield. Nymander suoritti saksalaisen koulun kurssin Pietarissa 1813, minkä jälkeen hänet hyväksyttiin Haapaniemen sotakouluun. Sieltä 1817 valmistuttuaan Nymander toimi koulun venäjän kielen ylimääräisenä opetusupseerina kevääseen 1818 ja koulun muututtua Haminan kadettikouluksi edelleen paitsi venäjän, myös tekniikan, kalligrafian, maastontiedustelun ja kartanpiirustuksen opettajana. Aliluutnantiksi Nymander ylennettiin 1818, luutnantiksi 1823, alikapteeniksi 1826 ja kapteeniksi 1831. Seuraavana vuonna hänet siirrettiin palvelukseen Henkivartioväen Suomen tarkk’ampujapataljoonaan, everstiluutnantiksi hän yleni 1834. Nymander määrättiin pataljoonankomentajaksi Mallijalkaväkirykmenttiin 1835. Sieltä hänet komennettiin everstiksi ylennettynä pataljoonankomentajaksi Kaprion jääkärirykmenttiin Luoteis-Inkeriin 1839, mutta siirrettiin jo seuraavana vuonna Sofian jääkärirykmenttiin.

Nymander erosi vuonna 1843 sotapalveluksesta valtioneuvoksena ja siirtyi metsäteollisuuden palvelukseen. Hän johti kymmenen vuotta Vjatkan ja Permin kuvernementtien metsä- ja uittotyömaita. Vuonna 1849 hänet merkittiin everstinä Venäjän armeijan metsänhoidosta vastanneen upseerikunnan upseeriluetteloihin, eron sotapalveluksesta hän sai kenraalimajurina syyskuussa 1853.

Lähteet

 Suomalaiset kenraalit
 Suomalaiset virkamiehet
Vuonna 1797 syntyneet
Vuonna 1856 kuolleet
Silvia Rannamaa

Silvia Rannamaa (vuoteen 1940 Sylvia Hypponen; 3. maaliskuuta 1918 Tallinna – 19. huhtikuuta 2007 Tallinna) oli virolainen kirjailija. Hän syntyi Tallinnassa inkerinsuomalaiselle isälle ja virolaiselle äidille. Yläkoulun ja lukion hän suoritti Tallinnassa ja opiskeli sen jälkeen vuosina 1943–1944 Tarton yliopiston filosofisessa tiedekunnassa.

Nuorisoromaanit Kadrin päiväkirja (1959) ja Kasuema (1963) olivat Silvia Rannamaan merkittävimmät teokset. Myöhemmin hän julkaisi lyyrisen satukokoelman Nösperi Nönni Natuke (1977) ja lyhytproosan kokoelman Väikese käpa jälg (1985). Lisäksi hän on kirjoittanut näytelmiä (Äratõmbed (1968)), novelleja ja runoja; tunnetuin runokokoelma on vuonna 2005 ilmestynyt Sinule, ema!. Muistelmia omasta elämästään Silvia Rannamaa on julkaissut kahdessa omaelämäkerrallisessa teoksessa: Maast madalast (1990) ja Ja vaimuvara ka (1998).

Kadrin päiväkirja on julkaistu suomeksi vuonna 2014 Anniina Ljokkoin kääntämänä (Savukeidas Kustannus, ISBN 978-952-268-115-7). 
Silvia Rannamaa oli naimisissa kolme kertaa, viimeksi virolaisen kirjailijan Harald Suisleppin (1921–2000) kanssa.

Lähteet

Aiheesta muualla 
Ljokkoi, Anniina: Pioneerit, vakoilijat ja kadonnut isä : Silvia Rannamaan romaanin Kadri neuvostokulttuurin ilmiöiden kääntäminen virosta suomeksi. Pro gradu -työ. Jyväskylän yliopisto 2016.
Parkkola, Isla: "Mikäpä olisi eläessä satujen maassa". Lukufiilis 1/2015. Web Archive 2016.
Silvia Rannamaa: Kadrin päiväkirja. Blogiarvostelu. Vuodatus.net.

Virolaiset kirjailijat
Inkeriläiset henkilöt
Vuonna 1918 syntyneet
Vuonna 2007 kuolleet
Hanna Vainio

Hanna Elina Vainio (8. lokakuuta 1963 Helsinki – 28. maaliskuuta 2021 Bournemouth, Englanti) oli suomalainen kuvataiteilija, taidemaalari ja ympäristötaiteilija. Vuonna 1984 ylioppilaaksi kirjoittanut Vainio opiskeli Vapaassa Taidekoulussa vuosina 1984–1989 ja Taidekoulu Maassa vuosina 1989–1992 kuvataiteilijan ammattilinjalla.

Tuulet ja Suunnat 
Hanna Vainion suunnittelema Helsingin Malminkartanon täyttömäen huipulle ja rinteeseen rakennettu ympäristötaideteos Tuulet ja Suunnat valmistui vuonna 1998. Teos on kolmeosainen. Mäen rinteeseen on tehty valkoiset raidat, jotka muodostavat pyramidin, kun ne yhtyvät mäen huipulla. Raidat ovat 260 metriä pitkät ja ne tehtiin Sipoon Kalkkirannasta louhitusta kalkkikivimurskeesta.

Huipulla on teoksen toinen osa, kompassikuvio, joka on tehty kivestä. Kuvion reunoille on sijoitettu kahdeksan eriväristä tuulipussia kompassikuvion osoittamiin pää- ja väli-ilmansuuntiin. Kolmantena osan ympäristöteoksessa olivat istutukset: mäelle istutettiin puita, pensaita ja kukkia. Myös alueen polkuja kunnostettiin.

Valokuvia teoksesta Tuulet ja Suunnat

Lähteet 

Suomalaiset taidemaalarit
Suomalaiset ympäristötaiteilijat
Vuonna 1963 syntyneet
Vuonna 2021 kuolleet
Carlo Gozzi

Carlo Gozzi (1720–1806) oli italialainen kreivi ja huvinäytelmänkirjoittaja. Hän oli Italian kirjallisuuden puhtautta ajavan vanhoillisen Società de Granelleschin jäsen. Yhdistys ivasi kaikkea mauttomuutta. Gozzin satiiri suuntautui etenkin abbé Chiarin huonoja näytelmiä ja Carlo Goldonia vastaan. Gozzi puolusti vanhaa commedia dell’artea ja koetti kohottaa sitä romantiikan hengessä. Gozzi loi fiaba drammatican. Vuonna 1761 hän dramatisoi "sadun kolmesta pomeranssista" eli L'amore delle tre melarance. Kun se suunta ei yleisöä miellyttänyt, Gozzi rupesi kirjoittamaan toisenlaisia näytelmiä, joiden mallina oli Calderón. Näistä näytelmistä on mainittava Metafisico. Gozzin teosten täydellinen laitos ilmestyi 1802. Hän kirjoitti myös eloisat joskin häpeilemättömät muistelmat Memorie inutili (1797).

Gozzin veli oli runoilija Gasparo Gozzi.

Suomennettu tuotanto
 Turandot, Kiinan prinsessa: traaginen kertomus (Turandot), suom. ja sov. Helinä Achrén. Näytelmämoniste. Yleisradio 1966
 Lemmenjuonia eli Fantasia 2752:lla täytteellä (Il re cervo), alkuteoksesta Hirvikuningas sovittanut Antti Raivio. Näytelmämoniste. Helsinki: Näytelmäkulma 2003

Näytteitä tuotannosta on antologiassa Italian kirjallisuuden kultainen kirja (WSOY 1945)

Lähteet

Aiheesta muualla

Italialaiset näytelmäkirjailijat‎
Italialaiset aateliset
Kreivit
Vuonna 1720 syntyneet
Vuonna 1806 kuolleet
Ostara (jumalatar)

Ostara on germaaninen jumalatar, joka on antanut nimensä pääsiäiselle (engl. Easter). Ostara on nousevan auringon jumalatar, joka kuitenkin yhdistettiin päivänajan sijaan vuodenaikaan eli kevääseen. Ostara oli sama jumalatar kuin 700-luvulla eläneen kronikoitsija Beda Venerabiliksen mainitsema anglosaksien palvoma Eostra. Nimensä ja tehtäviensä perusteella Ostara voidaan rinnastaa kreikkalaisten ja roomalaisten aamuruskon jumalattariin, Eosiin ja Auroraan.

Etymologia
Easter-nimen alkuperä on keskienglannin kielen estre – muinaisenglannin kielen eastre – ja edelleen vanhan saksan kielen ostarun (monikko) ja skandinaavinen ostra. Beda Venerabiliksen mukaan Eastre eli Eostre eli Ostara oli vanha anglosaksinen kevään ja auringonnousun jumalatar, ja Bedan mukaan jumalatar antoi nimensä myös tälle hänen kunniakseen vietetylle juhlalle. Vanhassa englanninkielessä se tarkoittaa myös itää, samoin nykyenglannissa kytkentä on näkyvä.

Lähteet 
 Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9

Viitteet 

Germaaniset jumalattaret
Arantilankoski

Arantilankoski on Kokemäenjoessa Nakkilan keskustan tuntumassa virtaava koski. Se on hyvin suosittu kohde perhokalastajien ja koskenlaskijoiden keskuudessa. Kosken rannalla sijaitsee yläjuoksulla keväällä 2017 valmistunut laavu ja alajuoksulla muun muassa Juhla- ja kokoustila Lohiranta sekä pieni uimaranta. Harjavallan ja Nakkilan rajalla sijaitsevan voimalaitospadon takia Arantilankosken vedenkorkeus voi vaihdella runsaasti vuorokauden aikana. Koskelle pääsee parhaiten yhdystien 2170 kautta, joka ylittää kosken vuonna 1990 valmistunutta Arantilan siltaa pitkin.

Lähteet

Kokemäenjoen vesistö
Nakkila
Aila Salo

Aila Helena Salo (o.s. Hollming, s. 9. tammikuuta 1928 Koivisto) on suomalainen kuvanveistäjä. Kuvanveistäjänä Salo on itseoppinut.

Elämä ja ura 
Aila Salon vanhemmat olivat merikapteeni Filip Walter Hollming ja Rauha Helena o.s. Yrjönen. Sota leimasi Koivistolla Karjalankannaksella syntyneen Aila Hollmingin lapsuutta. Hän liittyi yhdeksänvuotiaana lottajärjestön lapsijaostoon pikkulotaksi, ja talvisodan aikaan hän oli muonituslottana. Jatkosodan aikana Aila Hollming oli viesti- ja  ilmavalvontalottana. Hänen lottaryhmänsä oli viimeisiä Koivistolta evakuoituja – maitse ei enää päässyt, evakuointi tapahtui veneellä. Hollmingin perhe päätyi Turun kautta Raumalle, jonne  F. W. Hollming perusti yhtiökumppaneidensa kanssa telakan rakentamaan sotakorvauslaivoja.

Aila Hollming meni töihin Hollmingin telakalle huoltokonttoriin. Työura telakan konttorilla päättyi, kun hän avioitui vuonna 1949 telakan rakennusosaston päällikkönä toimineen Reino Salon kanssa. Aila Salo jatkoi työuraansa kotoa käsin ja toimi Hollmingin ja myöhemmin sen osakkuusyhtiöiden hallituksissa. Salot saivat viisi lasta.

Lotta Svärd Säätiö valitsi Aila Salon vuoden 2020 lotaksi.

Julkiset veistokset 
Aila Salo suunnitteli telakan tarpeisiin pieniä esineitä – muun muassa muistokoruja ja muita muistoesineitä telakan henkilökunnalle ja laivojen kummeille. 1970-luvun puolivälissä pienet esineet olivat kasvaneet metalliveistoksiksi, joita Salo teki Raumalle ja yhden myös Laitilaan.

Raumalla veistos Ihminen ja työ sijaitsee sataman alueella, se on paljastettu vuonna 1975, Vaikeuksien kautta voittoon on julkistettu vuonna 1976, ja se kuvaa karjalaisten raskasta evakkotietä. Veistos on Rauman vesitorninmäellä. Veistos Ammattitaito on vuodelta 1982 ja sijaitsee WinNovan eli entisen Rauman ammatillisen oppilaitoksen pihalla. Laitilassa on veistos Ammatin elementit Laitilan WinNovan edustalla, veistos on paljastettu vuonna 1982.

Valokuvia teoksista

Lähteet 

Suomalaiset kuvanveistäjät
Vuonna 1928 syntyneet
Elävät henkilöt
Verh’ovna Radan rakennus

Verh’ovna Radan rakennus (‎) on Verh’ovna Radan, eli Ukrainan lainsäädäntöelimen kokoontumispaikka. Rakennus sijaitsee Petšerskin piirissä, Kiovan keskustassa. Se rakennettiin vuosina 1936–1939 ja otettiin käyttöön 25. heinäkuuta 1939. Ukrainan itsenäisyysjulistus hyväksyttiin rakennuksessa 24. elokuuta 1991.

Kuvat

Lähteet

Aiheesta muualla 

Parlamenttitalot
Kiovan rakennukset ja rakennelmat
Tuscaroran kieli

Tuscaroran kieli (tuscaroraksi Ska꞉rù꞉ręʼ) on Yhdysvaltain New Yorkin osavaltiossa ja Kanadan Ontarion provinssissa puhuttava irokeesikieli. Käytännössä kuolleella kielellä on vain kolme puhujaa, joista kaikki ovat vanhuksia. Viime aikoina on kuitenkin aloitettu language revitalisation programme ("kielen elvyttämisohjelma"), jossa lapsille opetetaan kieltä koulussa.

Fonologia 
Kuten muissakin irokeesikielissä, tuscarorassa on verrattain vähän foneemeja.

Vokaalit

Konsonantit 

Soinnilliset klusiilit [g] ja [d] esiintyvät ainoastaan vokaalien edellä /k/:n ja /t/:n allofoneina. Morfeemin rajoilla tapahtuu muitakin äänteenmuutoksia, joita ei voi sovittaa nähtävissä olevaan taulukkoon.

Tuscarorassa sananpaino on tavallisesti toiseksi viimeisellä tavulla.

Oikeinkirjoitus 
Foneemit /ə̃/ ja /ə̃ː/ kirjoitetaan ortografisesti merkeillä <ę> tai <ę·>, /ʧ/ puolestaan merkillä <č>.

Morfologia 
Tyypillisenä pohjoisamerikkalaisena intiaanikielenä tuscarora on polysynteettinen kieli. Tällaisille kielille on tyypillistä suuri morfeemien määrä sanaa kohden; täten yksi tuscaroran sana vastaa joskus kokonaista ei-polysynteettisen kielen (kuten saksan tai suomen) lausetta. Esimerkiksi "Sinun on valmistettava minulle lääkettä" on tuscaroraksi ęhskwanęhkwaʔčrę·tyęʔ. Etuliitteinä käytettyjen pronominien vuoksi tuscarorassa on myös eräitä fuusiokielen piirteitä; esimerkiksi etuliitteessä -hsk- toisen persoonan yksikön agentti yhdistyy ensimmäisen persoonan yksikön patientiiviin.

Syntaksi 
Polysynteettisen kieliopin takia kielestä on erittäin vaikea tunnistaa niitä yksiköitä, jotka muodostavat syntaktisia rakenteita ja siten "eurooppalaistyylisiä" lauseita. Sanajärjestyksen määräävät lähinnä pragmaattiset tekijät.

Irokeesikielet
Aquatic Games

Aquatic Games on Millennium Softwaren kehittämä ja Electronic Artsin julkaisema urheilupeli, joka perustuu James Pondin tasohyppelyyn. Se julkaistiin ensimmäistä kertaa Amigalle, Atari ST:lle ja Sega Mega Drivelle vuonna 1992 Pohjois-Amerikassa ja Euroopassa. 

 Vuoden 1992 videopelit
 Tasohyppelyt
 Sega Mega Drive -pelit 
 Amiga-pelit
 Atari ST -pelit
Kiinan tautienehkäisy- ja -valvontakeskus

Kiinan tautienehkäisy- ja -valvontakeskus (, , lyhennys China CDC, tai CCDC) on Kiinan pääkaupungista Pekingistä käsin toimiva, kansallisen tason valtiollinen  tautientorjuntaan ja kansanterveyteen erikoistunut virasto ja tutkimuskeskus. Vuonna 2002 perustettu virasto toimii terveysasioista vastaavan ministeriön eli Kiinan kansallisen terveyskomission (, aiemmalta nimeltään terveysministeriö) alaisuudessa.

Vuoden 2016 lopussa virastossa työskenteli yhteensä 2 120 ihmistä. Tautikeskusta johtaa tohtori George F. Gao.

Virasto on kasvavassa määrin osallistunut kansainväliseen yhteistyöhön ja kehittyvien maiden kansanterveystyön edistämiseen. China CDC on edistänyt yhdessä Yhdysvaltain tautikeskuksen (CDC) kanssa esimerkiksi Africa CDC:n perustamista. China CDC on tukenut kansanterveystyötä myös lukuisissa muissa maissa (kuten Sierra Leonessa) ja avustanut Africa CDC:tä covid-19-taudin rajoittamisessa.

Lähteet

Aiheesta muualla
 China CDC - About us (China CDC:n kotisivusto)  (chinacdc.cn)
 CCDC Weekly  (chinacdc.cn)
 Daily Briefing of the National Health Commission of the People's Republic of China (Daily briefings on novel coronavirus cases in China)  (nhc.gov.cn)
 Tianxing Jiang, Hao Wang, George F. Gao & Xiaoming Jiang (9.4.2020) Perspectives: Wearing Face Masks-the Simple and Effective Way to Block the Infection Source of COVID-19 (China CDC Weekly)  (chinacdc.cn)

Kiinan tiede ja tekniikka
Tutkimuslaitokset
Kansanterveyslaitokset
Pekingin rakennukset ja rakennelmat
Marathi-sodat

Marathi-sodat olivat Intian alueella käytyjä sotia, joissa vastakkain olivat Englannin Itä-Intian kauppakomppania ja Marathivaltakunta. Britit kukistivat marathien päällikkökunnat kolmessa sodassa, joista ensimmäinen alkoi 1777 ja viimeinen päättyi vuonna 1818. Sotien syynä oli Marathivaltakunnan vallanvaihto kolmannen Panipatin taistelun jälkeen ja sen voimistuminen.

Lähteet 

Intian historia
Yhdistyneen kuningaskunnan sodat
Ukrainan poliisi

Ukrainan kansallinen poliisi () on Ukrainan ainoa poliisiorganisaatio. Se perustettiin korvaamaan Ukrainan miliisin. Uusi poliisitoimi aloitti työnsä 4. heinäkuuta 2015 Kiovassa. Silloinen presidentti Petro Porošenko julisti päivän poliisipäiväksi. Virallisesti poliisitoimi korvasi miliisin 7. marraskuuta 2015.

Poliisitoimi toimii Ukrainan sisäministeriön alaisuudessa.

Vuodesta 2018 lähtien, silloisen presidentti Petro Porošyenkon määräyksellä, Ukrainassa juhlitaan kansallista poliisin päivää 4. heinäkuuta.

Kuvia

Lähteet

Aiheesta muualla 

 National Police. Ukrainan kansallisen poliisin verkkosivut. 

Poliisi
Poliisitoimi maittain
Vishnu Sadashiv Kokje

Vishnu Sadashiv Kokje (s. 6. syyskuuta 1939) on intialainen asianajaja, joka toimi Himachal Pradeshin kuvernöörinä vuosina 2003–2008. Hän työskenteli 11 kuukautta Rajasthanin korkeimman oikeuden puheenjohtajana vuonna 2001. Hän aloitti Vishva Hindu Parishad (VHP) -järjestön puheenjohtajana vuonna 2018, ennen valintaansa hän oli toiminut kolme vuotta järjestön varapuheenjohtajana.

Kokje työskenteli asianajajana 26 vuotta ennen valintaansa Madhya Pradeshin korkeimman oikeuden tuomariksi vuonna 1990. Sieltä hän siirtyi neljän vuoden kuluttua Rajasthanin korkeimpaan oikeuteen, minkä puheenjohtajana hän toimi 11 kuukautta vuonna 2001. Atal Bihari Vajpayeen ollessa pääministeri hänet valittiin Himachal Pradeshin kuvernööriksi. Hän oli harvoja tuolloin valittuja kuvernöörejä, jotka jatkoivat virkakautensa loppuun asti vaikka hallitusvalta vaihtuikin välissä. Hänellä on läheiset välit hindunationalistisiin Rashtriya Swayamsevak Sangh (RSS) ja Vishva Hindu Parishad -järjestöihin. Hän on toiminut RSS:n yhteydessä vaikuttavan Intian kehitysneuvoston puheenjohtajana. Hänet äänestettiin vuonna 2018 Visha Hindu Parishadin puheenjohtajaksi. Kyseinen äänestys oli järjestön ensimmäinen äänestys 52 vuoteen, hänen vastaehdokkaansa oli Raghava Reddy, joka nautti entisen puheenjohtaja Pravin Togadian tukea. Hän voitti saamalla 131 ääntä, Reddyn äänisaaliin jäädessä 60 ääneen. Äänestyksen lopputulos sai osakseen kritiikkiä entiseltä puheenjohtaja Togadialta, joka kertoi järkyttyneensä, että yhteiskunnallisessa virassa toiminut Kokje haki uskonnollisen järjestön puheenjohtajuutta. Togadian mukaan Kokje ei ole pitkän uransa aikana tehnyt mitään hindunationalismin eteen. 

Kokje on vähemmän kriittinen pääministeri Narendra Modia kohtaan kuin Togadia, minkä uskotaan vaikuttavan järjestön asemoitumiseen. Äänestyksen lopputulokseen pettynyt Togadia erosi järjestöstä. Kokjen voiton on Times of India -lehdessä tulkittu merkitsevän Modi-myönteisemmän RSS:n vaikutusvallan kasvua Vishva Hindu Parishadissa. Valintansa jälkeen Kokje matkusti Ayodhyaan edistämään Raman temppelin rakentamista entisen Baburin moskeijan paikalle.

Lähteet

Intialaiset asianajajat
Himachal Pradeshin kuvernöörit
Vuonna 1939 syntyneet
Elävät henkilöt
Maija Nuotio

Maija Nuotio (ent. Martiskainen, o.s. Nuotio, 21. lokakuuta 1935 Jalasjärvi – 29. kesäkuuta 2019 Liperi) oli suomalainen kuvanveistäjä. Nuotio opiskeli Vapaassa Taidekoulussa vuosina 1956–1957 ja Suomen Taideakatemian koulun kuvanveistolinjalla vuosina 1957–1961, jolloin hän valmistui kuvanveistäjäksi. Nuotio avioitui opiskelutoverinsa Taisto Martiskaisen kanssa. Martiskainen valmistui vuonna 1963 kuvanveistäjäksi ja pariskunta muutti Jalasjärvelle. Nuotio opetti kuvaamantaitoa oppikoulussa. Vuonna 1968 perhe muutti Hyvinkäälle taiteilijataloon ja 1970-luvun alussa parempien työskentelytilojen takia Pohjan kuntaan Antskogiin. Nuotio muutti Lieksaan 1970-luvun alussa.

Taisto Martiskainen ja Maija Nuotio saivat kolme lasta.

Julkiset teokset 
Seinäjoella Olavi Pihan puistossa on Maija Nuotion suunnittelema Taipaleen ja Vuosalmen taistelujen muistoksi pystytetty talvisodan päättymisen muistomerkki Pirstotut puut. Veistos on paljastettu vuonna 1975.

Nuotio suunnitteli juoksija Ville Ritolan patsaan Peräseinäjoelle; se paljastettiin vuonna 1978. Vuonna 1982 paljastettiin Helsinkiin Pasilan virastokeskuksen pihalle suihkukaivoveistos Vesileikki, joka kuuluu Valtion taideteostoimikunnan hankintoihin. Jalasjärven siunauskappelin seinustalla on Nuotion suunnittelema Vanhan kirkon muistomerkki.

Valokuvia julkisista veistoksista

Lähteet 

Suomalaiset kuvanveistäjät
Vuonna 1935 syntyneet
Vuonna 2019 kuolleet
The 69 Eyesin diskografia

The 69 Eyes on vuonna 1989 Helsingissä perustettu rock-yhtye. Sen musiikkityyliin liitetään usein määritelmät sleaze rock ja goottirock.

Studioalbumit

Livealbumit

EP:t 
 High Times, Low Life (1992)
 Music for Tattooed Ladies & Motorcycle Mamas Vol. 1 (1993)
 Velvet Touch (1995)
 Love Runs Away (2013)
 Drive (2022)

Kokoelma-albumit 
  (kokoelma, joka julkaistiin alun perin vain Japanissa)

DVD:t

Singlet 
 "Sugarman" (1990)
 "Barbarella" (1991)
"Juicy Lucy" (1992)
"Never Too Laud!!!" (1994)
"Deuce" (1994)
 "Call Me" (1995)
"Supershow" (1996, yhdessä Backyard Babiesin kanssa)
 "Wasting the Dawn" (1999)
 "Gothic Girl" (1999)
 "Brandon Lee" (2000)
 "The Chair" (2001)
 "Stolen Season" (2001)
 "Dance d'Amour" (2001)
 "Betty Blue" (2002)
 "Crashing High" (2003)
 "Lost Boys" (2004)
 "Devils" (2004)
 "Feel Berlin" (2005)
 "Sister of Charity" (2005)
 "Perfect Skin" (2007)
 "Never Say Die" (2007)
 "Rocker" (2007)
 "Ghost" (2007)
 "Dead Girls Are Easy" (2009)
 "Dead N' Gone" (2009)
 "Kiss Me Undead" (2010)
 "Red" (2012)
 "Bordeline" (2012)
 "Love Runs Away/Tonight" (2012)
 "Rosary Blue" (feat. Kat Von D) (2013)
 "Lost Without Love" (2013)
 "Jet Fighter Plane" (2016)
 "Dolce Vita" (2016)
 "Jerusalem" (2016)
 "Christmas in New York City" (2017)
 "27 & Done" (2019)
 "Cheyenna" (2019)
 "Black Orchid" (2019)
 "Two Horns Up" (2019)
 "Drive" (2022)
 "Call Me Snake" (2022)
 "California" (2022)
 "Gotta Rock" (2022)

Muuta 
 Bat Habits – the Life and Times of The 69 Eyes, Heta Hyttisen ohjaama puolituntinen dokumentti, jonka ensiesitys oli Tampereen elokuvajuhlilla 7.3.2003. Dokumentti julkaistiin myöhemmin The 69 Eyesin Goth'n'Roll -kokoelman yhteydessä vuonna 2008 nimellä Bat Habit.
 Helsinki Vampires Song Book, laulunuotit ja sanat kahteentoista The 69 Eyes -hittiin. Love Kustannus, 2004
 Zombie Love – Vampires, Ghosts and The 69 Eyes, Jyrki 69:n sarjakuvia ja piirroksia sisältävä kirja, julkaistiin Helsingin sarjakuvafestivaaleilla 23.9.2006. Deggael Communications, 2006
 Route 69 – a Photographic Journey with The 69 Eyes, Ville Juurikkalan valokuvakirja, julkaistiin lokakuussa 2006. Like Kustannus, 2006
 The 69 Eyes Kalenteri 2008, yhtyeen kuvia sisältävä seinäkalenteri vuodelle 2008

Lähteet

Diskografiat
Luettelo pumppuvoimalaitoksista

Luettelo pumppuvoimalaitoksista sisältää linkit maailman suurimmista ja Suomen lähialueiden pumppuvoimalaitoksista. Taulukossa on seuraavia asioita:
 Nimi on voimalaitoksen wikipedian artikkelinimi (vl = voimalaitos, pvl = pumppuvoimalaitos)
 Valtio on voimalaitoksen sijaintimaa
 Sijainti on voimalaitoksen sijaintipaikkakunta
 Tyyppi ilmaisee voimalan tuotantotavan: pumppu = pumppuvoimalaitos (puhtaasti), hybridi = myös sähköntuotantoa, joki = jokivoimalaitos, tunneli = tunnelivoimalaitos, varasto = säännöstelyvoimalaitos
 Tuotantokapasiteetti on alueella voimaloiden rakenteelliset maksitehot megawatteina (MW)
 Varastokapasiteetti on varastoitavan sähköenergian maksimimäärä megawattitunteina (MWh)
 Valmistumisvuosi on se vuosi, jolloin laitos alkoi tuottaa sähköä kaikilla turbiineilla

Pumppuvoimalaitoksien nimessä esiintyy usein sana ”pato”, mikä johtuu laitoksen yhteyteen rakennetusta suuresta padosta ja sen taakse kertyneestä valtavasta patoaltaasta tai tekojärvestä. Nimessä voi esiintyä myös sana vesivoimalaitos, koska voimala harjoittaa pumppauksen lisäksi myös uuden sähkön tuotantoa. Taulukon tietojen lähteet on mainittu oikeassa sarakeessa. Neljä lähdemerkintää viittaavaat neljään oikeanpuoleiseen sarakkeeseen. Numeromerkintöjen tarkoitukset on selostettu taulukon alapuolella.

Maailman suurimpia pumppuvoimalaitoksia

Taulukon lähteet  
Taulukko (yllä) on kopioitu englanninkielisestä wikipedian :en:List of pumped-storage hydroelectric power stations huhtikuussa 2020 ja monet sen tiedoista ovat siltä ajalta. Lähteet on merkitty normaalisti, mutta jos samaa lähdettä on käytettu usein, on se merkitty numeromerkinnällä: 0 = kopioinnin aikaiset tiedot, 1 = voimalaitoksen artikkelin wikidatasta ja 2 = omasta artikkelista ja muunkielisestä artikkelista.

Suomen lähellä sijaitsevia pumppuvoimalaitoksia 
Taulukossa on joitakin Suomen lähellä sijaitsevia pumppuvoimalaitoksia.

Taulukon lähteet  
Taulukko (yllä) on kerätty erilaisista lähteistä ja lähteet ovat yleensä artikkelissa käytettyjä: 1 = voimalaitoksen artikkelin wikidatasta ja 2 = omasta artikkelista ja muunkielisestä artikkelista.

Rakenteilla olevia suuria pumppuvoimalaitoksia 
Taulukossa on rakenteilla olevia yli 1000 megawatin laitoksia.

Taulukon lähteet  
Taulukko (yllä) on kopioitu englanninkielisestä wikipedian :en:List of pumped-storage hydroelectric power stations huhtikuussa 2020 ja monet sen tiedoista ovat siltä ajalta. Lähteet on merkitty normaalisti, mutta jos samaa lähdettä on käytettu usein, on se merkitty numeromerkinnällä: 0 = kopioinnin aikaiset tiedot, 1 = voimalaitoksen artikkelin wikidatasta ja 2 = omasta artikkelista ja muunkielisestä artikkelista.

Katso myös 
 Luettelo maailman suurimmista vesivoimalaitoksista
 Luettelo maailman suurimmista jokivoimalaitoksista

Lähteet 

P
Keigo Higashino

on japanilainen kirjailija joka tunnetaan erityisesti rikoskirjoistaan. Keigo Higashino on kirjoittanut lukuisia dekkareita, romaaneja ja lasten kirjoja. Hän on Japanin luetuimpia kirjailijoita ja hänen kirjojaan on käännetty useille kielille. Kirjojen pohjalta on tehty myös useita elokuvia ja tv-sarjoja.

Suomeksi 
Higashinolta on käännetty suomeksi, hänen läpimurtoteoksenaan pidetty, Uskollinen naapuri (Kustantamo Punainen Silakka 2020).

Lähteet 

Elävät henkilöt
Vuonna 1958 syntyneet
Karin Slaughter

Karin Slaughter (s. 6. tammikuuta 1971 Covington, Georgia, Yhdysvallat) on yhdysvaltalainen jännityskirjailija.

Slaughter on tunnettu Grant County - ja Will Trent -kirjasarjoista. Hänen kirjojaan on käännetty yli 30 kielelle ja niitä on myyty yli 35 miljoonaa kappaletta.

Suomennetut teokset

Grant County-sarja 

 Sokaistu 2003 (Blindsighted 2001)
 Riistetyt 2004 (Kisscut 2002)
 Piinattu 2005 (A Faint Cold Fear 2003)
 Merkitty 2006 (Indelible 2004)
 Kadotettu 2007 (Faithless 2005)
 Häpäisty 2008 (Skin Privilege 2007)

Will Trent-sarja 

 Triptyykki 2009 (Triptych 2006)
 Pelon huone 2010 (Fractured 2008)
 Kivun jäljet 2011 (Undone 2009)
 Pettävä hiljaisuus 2012 (Broken 2010)
 Yli rajan 2013 (Fallen 2011)
 Rikollinen 2014 (Criminal 2012)
 Paljastettu 2015, mininovelli, etkoa Näkymätön teokseen, vain e-kirjana (Busted 2013)
 Näkymätön 2015 (Unseen 2013)
 Kahlittu 2016 (The Kept Woman 2016)
 Viimeinen leski 2020 (The Last Widow 2019)
 Vaikeneva vaimo 2021 (The Silent Wife 2020)

Muut rikosromaanit 

 Kaunokaiset 2016 (Pretty Girls 2014)
 Kultakutri, sinisilmä 2016, vain e-kirjana (Blonde Hair, Blue Eyes 2015)
 Hyvä tytär 2017 (The Good Daughter 2017)
 Menneisyyden jäljet 2018 (Pieces Of Her 2018)
 Epäluotettava todistaja 2021 (False Wittnes 2021)

Karin Slaughter & Lee Child 

 Puhdasta kultaa 2019, pienoisromaani (Cleaning the Gold 2019)

Lähteet 

Yhdysvaltalaiset kirjailijat
Vuonna 1971 syntyneet
Elävät henkilöt
Maanantai (televisiosarja)

Maanantai on suomalainen kuusiosainen komediasarja, jonka jokaisen jakson arkipäiväisissä asioissa tapahtuu jotain odottamatonta ja selittämätöntä. Jaksot ovat toisistaan itsenäisiä. Sarjan on ohjannut Samuli Valkama ja sen ovat käsikirjoittaneet John Lundsten ja Melli Maikkula.

Sarjan kuvaukset alkoivat 5. helmikuuta 2019 ja jaksot julkaistiin Elisa Viihde -palvelussa maanantaisin 12. elokuuta 2019 alkaen. Sarjan budjetti oli 840 000 euroa, josta Suomen elokuvasäätiön osuus oli 86 500 euroa.

Jaksot

Lähteet

Aiheesta muualla 
 Sarjan jaksot Elisa Viihde -palvelussa
 Sarjan traileri YouTubessa

2010-luvun televisiosarjat
Suomalaiset komediasarjat
Elisa Viihde -alkuperäissarjat
Yhdystie 4531

Yhdystie 4531 on yhdystie joka kulkee Pieksämäellä Kontiopuiston kaupunginosan itäpuolella sijaitsevasta valtatien 23 risteyksestä Pieksämäen keskustaan. Tien pituus on noin 2 kilometriä.

Tien osoitenimenä on Varkaudentie valtatieltä 23 Partaharjuntien risteykseen, Kaakinmäenkatu ratapihan ylittävälle sillalle, ja Keskuskatu koko loppumatkan eli Kauppakadun ja Toikantien risteykseen.

Lähteet

4531
Pieksämäen liikenne
Antonia Gröndahl

Antonia Gröndahl (s. 25. toukokuuta 1995 Parainen)  on suomalainen maantiepyöräilijä. Hän on edustanut Team Rupelcleaningia 2021 ja IBCT-joukkuetta 2022.

Gröndahl saavutti maantiepyöräilyn SM-aika-ajon hopeaa vuonna 2018 ja pronssia 2016.

Gröndahl voitti maantiepyöräilyn SM-kultaa vuonna 2021 naisten elite-sarjassa ja sai SM-pronssia 2022.

Lähteet 

Suomalaiset maantiepyöräilijät
Elävät henkilöt
Vuonna 1995 syntyneet
Gao Jun

Gao Jun (, s. 25. tammikuuta 1969 Hebei) on kiinalais-yhdysvaltalainen pöytätennispelaaja, olympiamitalisti ja maailmanmestari. 

Gao kipaili urallaan neljissä olympialaisissa. Hän edusti Kiinaa Barcelonan olympialaisissa 1992, jolloin hän osallistui nelinpeliin Chen Zihen parina. He voittivat kaikki kolme alkulohkonsa ottelua häviämättä erääkään. Puolivälierissä kiinalaispari voitti Hong Kongia edustaneen parin Chan Tan Lui–Chai Po Wan 3–1. Välierissä he voittivat Pohjois-Korean parin Ri Bun-hui–Yu Sun-bok 3–1. Loppuottelussa Chen ja Gao hävisivät toiselle kiinalaisparille Deng Yaping–Qiao Hongille 3–1. Muissa kolmessa olympialaisissa hän edusti Yhdysvaltoja. Sydneyssä 2000 hän pelasi sekä kaksin- että nelinpelissä. Kaksinpelissä hän voitti kummatkin alkulohkonsa ottelut, mutta hävisi pudotuspelien ensimmäisellä kierroksella Ryu Ji-hyelle 3–1. Nelinpelissä hän pelasi Michelle Don parina. He voittivat alkulohkossaan toisen peleistä, mutta hävisi toisen eivätkä edenneet pudotuspeleihin. Ateenan olympialaisissa 2004 kaksinpelissä Gao hävisi ensimmäisen ottelunsa japanilaiselle Ai Fukuharalle 4–0. Nelinpelissä hän pelasi Tawny Banhin parina. He voittivat ensimmäisessä ottelussa venezuelalaiset Fabiola Ramosin ja Luisana Pérezin, mutta hävisivät seuraavalla kierroksella eteläkorealaisparille Kim Bok-rae–Kim Kyung-ahille. Pekingin olympialaisissa hän pelasi kaksinpelissä ja joukkuekilpailussa. Kaksinpelissä Gao voitti ensimmäisessä ottelussa slovakialaisen Eva Ódorován ja toisessa ottelussa japanilaisen Sayaka Hiranon. Kolmannessa ottelussa Dominikaanisen tasavallan Nieves Wu voitti Gaon 4–3. Joukkuekilpailussa Yhdysvallat kohtasi alkulohkossaan Singaporen, Alankomaat ja Nigerian. Singaporea vastaan hän hävisi oman kaksinpelin ja nelinpelin. Alankomaita vastaan Gao voitti kaksi kaksinpeliottelua Jie Litä ja Elena Timinaa vastaan. Nigeriaa vastaan hän voitti sekä kaksinpeli että nelinpeliottelunsa. Yhdysvallat päätyi keräilyeriin, jonka ensimmäisellä kierroksella se kohtasi Romanian. Romaniaa vastaan Gao voitti Daniela Dodeanin sekä pelasi myös nelinpelissä. Toisella kierroksella Etelä-Korea voitti Yhdysvallat. Gao hävisi sekä kaksin- että nelinpelissä.

Maailmanmestaruuskilpailuissa Gao saavutti seitsemän mitalia. Hän voitti naisten nelinpelin kultaa vuonna 1991 ja joukkuepelin kultaa vuonna 1993. Ainoan MM-hopean hän saavutti joukkuekilpailusta vuonna 1991. Pronssia hänellä on vuosilta 1989 ja 1993: vuonna 1989 hän oli kolmas naisten nelinpelissä ja sekanelinpelissä. Vuonna 1993 hän sai pronssia kaksinpelistä ja naisten nelinpelistä.

Lähteet

Kiinalaiset pöytätennispelaajat
Yhdysvaltalaiset pöytätennispelaajat
Kiinalaiset olympiamitalistit
Vuonna 1969 syntyneet
Elävät henkilöt
David José Devignaud Parente

David José Devignaud Parente (s. 4. joulukuuta 1986 Kinshasa) on portugalilainen futsalpelaaja ja hän pelaa futsalia kaudella 2019–2020 jyväskyläläisessä KaDy:ssa.

Parente tuli Suomeen kauden 2018–2019 runkosarjan lopussa ja pelasi KaDy:ssa pudotuspelit ja voitti Suomen mestaruuden. Kaudella 2019–2020 Parente palasi takaisin Portugaliin ja pelasi futsalin pääsarjaa Viseu 2001 -joukkueessa. Helmikuussa 2020 Parente palasi takaisin Suomeen ja Kampuksen Dynamoon.

Parente pelasi KaDyssa kevään 2019 lisäksi vielä elokuussa futsalin mestarien liigan esikierroksen peleissä Tallinnassa, jossa joukkue voitti FC Tiranan, mutta kärsi tappiot Ranskan mestari Toulon Élite Futsalia ja isäntäjoukkue Viimsi FC Smsrahaa vastaan. Tämän jälkeen Parente siirtyi Portugalin futsal-liigassa (Liga Placard) pelaavaan Viseu 2001:een, mutta palasi takaisin Suomeen ennen runkosarjan päättymistä. 

Parente on pelannut myös neljänä kautena Major Arena Soccer League -sarjaa Yhdysvalloissa. Parente on myös aiemmin pelannut futsalin mestarien liigaa kaudella 2016–2017 englantilaisen Oxford City Lionsin riveissä.

Lähteet

Futsalpelaajat
Vuonna 1986 syntyneet
Elävät henkilöt
Alessandro Giardelli

Alessandro Giardelli (syntynyt 5. lokakuuta 2002 Seriatessa ) on italialainen kilpa-kuljettaja, jota pidetään yhtenä suurimmista kartingtalentteista Italiassa. Hän voitti Italian mestaruuden vuonna 2015.  Vuonna 2017, vain 14-vuotias , hänestä tuli nuorin kartinghistorian kuljettaja, joka on osallistunut maailmancup-kisoihin kartingin tärkeimmässä kategoriassa, KZ1-luokassa. Hän osallistuu 2020 TCR Italy Touring Car Championship -mestaruuskilpailuun, joka on yksi Italian tärkeimmistä auto-mestaruuskilpailuista, ja osallistuu Elite Motorsport -joukkueen kanssa.

Ura

Karting 
Giardelli aloitti uransa vuonna 2012. Siitä lähtien hän on voittanut lukuisia kansallisia ja kansainvälisiä kilpailuja ja palkintoja.  Tulokset sisältävät ensimmäisen sijan Italian mestaruuskisoissa,kolmannen sijan WSK Night Edition,  kahdeksannen sijan, ja viidennen sijan WSK Champions Cupissa, neljännen sijan WSK Final Cupissa,  ensimmäisen sijan Rok Cupissa Italy,  viides sija Rok Cup International final,  viides trofeo Margutti, toinen sija trofeo delle industrie, ensimmäinen paikka 500 mailia Granja Viana, kolmas EM-kisassa ja voitto maailmanmestaruuskilpailun yhdellä kierroksella.  Hän kilpaili virallisessa CRG-joukkueessa,  ja Tony Kart. Kilpailevat tällä hetkellä virallisessa Lariomotorsport.

Formula 

Giardelli osallistui kokeisiin sekä Formula Renault- että Formula 4 -sarjojen kanssa.

Touring Car 
Vuonna 2020 hän muutti katettuihin autoihin ja allekirjoitti sopimuksen Elite Motorsport -joukkueen kanssa osallistuen siten TCR Italia Touring Car Championship.

Tulokset 

Myös Giardellin veli Luca on kilpa-kuljettaja. Vuonna 2013 Giardelli-perhe avasi radan, jonka nimi on Lariomotorsport, ja perusti myöhemmin samannimisen kartingtiimin.

Lähteet

Aiheesta muualla 
 Alessandro Giardelli kuljettajan tietokannassa. 

Italialaiset urheilijat
Vuonna 2002 syntyneet
Elävät henkilöt
Vain elämää – kausi 10, ensimmäinen kattaus

on Vain elämää -televisiosarjan kymmenennen tuotantokauden ensimmäinen kokoelma-albumi, joka ilmestyi 27. syyskuuta 2019. Kaikki kappaleet julkaistiin singleinä kunkin jakson ensiesityspäivänä. Albumi nousi Suomen virallisen albumilistan kärkeen.

Kappaleet

Lähteet 

Vuoden 2019 kokoelma-albumit
Suomalaiset popalbumit
Suomalaiset rockalbumit
Suomalaiset hip hop -albumit